“Гістарычныя драмы” – гэта кніга не толькі пра вядомых постацей, але і звычайных людзей. Напрыклад, рэальныя падзеі леглі ў аснову двухактовай драмы “Берасцейская мелодыя”, прысвечанай подзвігу Веры Краўцовай. Дзяўчына жыла ў Брэсце, падчас вайны ўдзельнічала ў антыфашысцкім руху, дапамагала савецкім ваеннапалонным выйсці на волю. Па іх жа віне яна была схоплена гестапаўцамі і расстраляна… Маці дзяўчыны доўгі час шукала месца захавання Веры. Яна раскопвала магілы, каб знайсці і захаваць па-людску адзіную дачку… На вуліцы Леніна, на будынку банка, знаходзіцца мемарыяльная дошка, дзе некалі была школа №15 і там вучылася Вера Краўцова.